e. č. 21/2014

**Zmluva č. 02/2014**

o poskytnutí nebytových priestorov a technického vybavenia do dočasného užívania

uzatvorená podľa ustanovenia § 51 Občianskeho zákonníka

**Zmluvné strany**

**Prenajímateľ:     Obchodná akadémia, Watsonova 61, Košice**

zastúpený:         Ing. Peter Országh, riaditeľ školy

sídlo:                  Watsonova 61, 040 01 Košice

IČO:                   00162141

DIČ: 2020762458

bankové spojenie:   Štátna pokladnica

číslo účtu:                 7000189861/8180 – Vlastné príjmy

IBAN/BIC: SK3881800000007000189861

SWIFT(BIC) kód: SPSRSKBA

(ďalej len „prenajímateľ “)

**Nájomca:        Mestská časť Košice - Sever**

zastúpený:         Marián Gaj, starosta

sídlo:                  Festivalové námestie 2, 040 01 Košice

IČO:                   00690929

DIČ: 2020762964

bankové spojenie:    Prima banka, a.s. Košice

číslo účtu:                 0569524001/5600

IBAN/BIC: SK2456000000000569524001

SWIFT(BIC) kód: KOMASK2X

( ďalej len „nájomca“ )

**Čl. I**

**Predmet a účel zmluvy**

1. Košický samosprávny kraj je vlastníkom nehnuteľnosti - budovy AB+škola so súpisným číslom 1942, nachádzajúcej sa na ulici Watsonova 61 v Košiciach, na pozemku s parcelným číslom 1409, evidovanej Správou katastra Košice I., v liste vlastníctva 9344 katastrálne územie Severné mesto, obec Košice - Sever, okres Košice I. Prenajímateľ má túto nehnuteľnosť na základe Zmluvy o výkone správy č. SN-6/2003 zo dňa 28.04.2003 a jej dodatkov zverenú do správy a je oprávnený uvedenú nehnuteľnosť prenajímať.
2. Predmetom tejto zmluvy je prenechanie priestorov, nachádzajúcich sa v nehnuteľnosti uvedenej v predchádzajúcom bode do nájmu nájomcovi:

a)nebytový priestor č. 01B 007 o výmere 60 m² na prízemí,

01B 008 o výmere 60 m2  na prízemí,

za účelom zriadenia jednej volebnej miestnosti a jednej servisnej miestnosti pre potreby členov okrskovej komisie v čase konania volieb do Európskeho parlamentu.

b) spoločné priestory o výmere 201 m² na prízemí.

(ďalej len „predmet nájmu“)

1. Nájomca má právo užívať miestnosti sociálneho zariadenia.

**Čl. II**

**Doba nájmu**

1. Zmluva sa uzatvára na dobu určitú na deň 24.05.2014  (t.j. sobota) od 05,00 hodiny do 24,00 hodiny.

**Čl. III**

**Nájomné a prevádzkové náklady**

1. Nájomné za predmet nájmu a úhrada za služby spojené s užívaním predmetu nájmu sú zmluvnými stranami dohodnuté v súlade so zák. č. 18/1996 Z. z. o cenách v znení neskorších predpisov.

1. Nájomné je v súlade s Pravidlami prenajímania školského majetku vo vlastníctve mesta Košice § 5 bod 3.

**Nájomné 0,30 €/m2/ hodina**

1. Prevádzkové náklady spojené s užívaním a zabezpečením predmetu nájmu ako sú:

náklady za spotrebovanú elektrickú energiu, dodávku tepla, vodné a stočné, odvoz odpadu, upratovanie, odmena zamestnanca a iné, znáša nájomca na vlastné náklady, a je stanovená dohodou zmluvných strán.

1. Nájomca sa zaväzuje uhradiť bezhotovostnou platbou prenajímateľovi na účet v Štátnej pokladnici č. ú. 7000189861/8180 nájomné a prevádzkové  náklady spolu na č.ú. 7000189888/8180, na základe faktúr vystavených prenajímateľom.

Splatnosť faktúr je 14 dní odo dňa vystavenia faktúry.

1. Rozpis celkových nákladov:

* nájomné 0,30 €/m2/hod.

(0,30 x 120 x 19) = **68,40 €**

* energie **37,00 €**
* odmena zamestnanca vrátane odvodov **94,46** **€**

**Celkové náklady spolu 199,86 eur**

6. V prípade omeškania so zaplatením nájomného a úhrad za služby spojené s užívaním predmetu nájmu je nájomca povinný zaplatiť aj úroky z omeškania podľa Nariadenia vlády SR č. 87/1995 Z. z. v znení neskorších predpisov.

**Čl. IV**

**Podmienky nájmu**

1. Prenajímateľ a nájomca sa zaväzujú poskytovať si vzájomnú súčinnosť, ktorú možno od nich spravodlivo požadovať, za účelom splnenia predmetu a účelu tejto zmluvy.
2. Nájomca je oprávnený a povinný užívať predmet nájmu riadne, s náležitou odbornou starostlivosťou v  rozsahu a  za podmienok dohodnutých v tejto zmluve a podľa všeobecne záväzných právnych predpisov.
3. Nájomca zodpovedá za bezpečnú prevádzku v priestoroch predmetu nájmu z hľadiska protipožiarnej ochrany, bezpečnosti a ochrany zdravia pri práci, ako aj iných príslušných právnych predpisov súvisiacich s užívaním predmetu nájmu. Nájomca zodpovedá za všetky škody vzniknuté v súvislosti s užívaním predmetu nájmu podľa príslušných ustanovení Občianskeho zákonníka.

**Čl. V**

**Skončenie nájmu**

Nájom podľa tejto zmluvy skončí uplynutím dohodnutej doby nájmu v zmysle čl. II tejto zmluvy.

**Čl. VII**

**Osobitné ustanovenia**

1. Počas doby nájmu je povinný prenajímateľ pre účely uvedené v článku I bod 2. zabezpečiť osobu zodpovednú za sprístupnenie vstupu do predmetu nájmu, ktorá poskytne technickú výpomoc pre riadny a nerušený priebeh volieb do orgánov samosprávnych krajov.
2. Pri skončení nájmu po uplynutí doby nájmu sa nájomca zaväzuje odovzdať prenajímateľovi predmet nájmu v stave akom ho prevzal.

**Čl. VIII**

**Záverečné ustanovenia**

1. Zmluva je platná dňom jej podpísania zmluvnými stranami a účinná nasledujúci deň odo dňa zverejnenia v zmysle novely zákona č. 211/2000 o slobodnom prístupe k informáciám platnej od 1. januára 2012.
2. Akékoľvek zmeny a dodatky tejto zmluvy musia mať písomnú formu a musia byť očíslované a podpísané zmluvnými stranami.
3. Právne vzťahy výslovne neupravené touto zmluvou sa riadia ustanoveniami Občianskeho zákonníka.
4. Zmluva je vyhotovená v troch rovnopisoch, jeden pre prenajímateľa, jeden pre nájomcu a jeden pre Košický samosprávny kraj.
5. Zmluvné strany vyhlasujú, že táto zmluva nebola uzatvorená v tiesni, za nápadne nevýhodných podmienok, že jej jednotlivým ustanoveniam porozumeli, tieto sú prejavom ich skutočnej, vážnej a slobodnej vôle, zaväzujú sa ich dobrovoľne plniť, čo na znak súhlasu potvrdzujú vlastnoručným podpisom.

V Košiciach dňa 10. apríla 2014 V Košiciach dňa, 24.04.2014

Za prenajímateľa:                                             Za nájomcu:

„podpísané“ „podpísané“

**..................................................                       ...................................................**